Retrato de Franz Abt, da portada dunha edición das súas cancións
**Franz Wilhelm Abt**, nado o 22 de decembro de 1819 e finado o 31 de marzo de 1885 foi un compositor e director coral alemán. Compuxo arredor de 3000 obras, a maioría de música vocal. Moitas das súas cancións cantáronse universalmente no seu tempo, e lograron un lugar no repertorio popular, facéndoo del un recoñecido director coral e pasando boa parte dos seus últimos trinta anos de vida como director convidado de coros en Europa e nos Estados Unidos.

Traxectoria
-----------

Abt naceu en Eilenburg na Saxonia prusiana, fillo dun pastor protestante e pianista de talento, quen lle deu as primeiras leccións musicais. Máis tarde estudou teoloxía e música na Thomasschule Leipzig e na Universidade de Leipzig e fixo amizade con Albert Lortzing, Felix Mendelssohn e Robert Schumann.

Despois de morrer seu pai en 1837, Abt deixou os seus estudos teolóxicos para se centrar enteiramente na música, comezando a compoñer e publicar música, na súa maior parte obras para piano pensadas para a súa interpretación nos salóns de Leipzig. En 1841 Abt converteuse en *kapellmeister* en Bernburg e pouco despois en Zúric, converténdose en inmensamente popular, frecuentemente dirixindo composicións propias e dirixindo case todos os coros da cidade. En 1852 Abt volveu a Alemaña para se converter en director do teatro da corte en Braunschweig, posición que ocupou ata 1882.. Ao tempo seguía a dirixir coros, así en 1855 nomeárono director da Hofkapelle e dirixiu numerosos coros como director convidado por toda Europa, desenvolvendo unha reputación internacional, e en 1872 realizou unha xira polos Estados Unidos. En 1882 debido a súa febril actividade caeu enfermo, retirándose a Wiesbaden, onde morreu en 1885.

Música
------

Abt conta cun repertorio de máis de 600 números opus, que abranguen máis de tres mil cancións; foi especialmente prolífico na escrita de cancións para coros masculinos, xa que consideraba que carecían dun repertorio variado, malia iso compuxo tamén numerosas obras para voz solo e mesmo cancións para nenos. Por mor do seu estilo melódico e simple algunhas das súas cancións, como *Wenn die Schwalben heimwärts ziehn*, canción que foi enormemente popular , ou *Die stille Wasserrose* son facilmente confundidas con xenuinas cancións populares tradicionais. Abt escribiu tamén tres óperas, *Des Königs Scharfschütz*, *Die Hauptprobe* e *Reisebekanntschaften*.

Notas
-----

1. ↑  Randel, Don Michael, ed. (1996). "Abt, Franz Wilhelm". *The Harvard biographical dictionary of music*. Cambridge, Mass.: Belknap Press of Harvard Univ. Press. pp. 2–3. ISBN 0-674-37299-9.
2. ↑  Chambers Biographical Dictionary, ISBN 0-550-18022-2, page 5
3. 1 2 3  Edward F. Kravitt: "Franz Abt", *Grove Music Online* ed. L. Macy (Accessed January 18, 2009), (subscription access) Arquivado 16 de maio de 2008 en Wayback Machine.
4. ↑  Chris Walton (2007) *Richard Wagner's Zurich: The Muse of Place*. Camden House, páx. 117

|  |  |
| --- | --- |
| Control de autoridades | 
* Wd: Q174178
* WorldCat
* VIAF: 15155083
* BIBSYS: 97011456
* BNE: XX1687050
* BNF: 14073460v
* CANTIC: a11176398
* CERL: cnp00267950
* CiNii: DA08638241
* CPDL: ID
* DeutscheBio: 102199175
* Discogs: 1396711
* Europeana: ID
* FAST: 189822
* GND: 102199175
* HDS: 026959
* ICCU: MUSV000168
* IMSLP: ID
* ISNI: 0000 0001 1040 9836
* LCCN: n87801355
* LOC-Jukebox: 1821
* MusicBrainz: ID
* NDL: 01012664
* NKC: mzk2003198298
* NLA: 35400680
* OL: OL4703847A
* openMLOL: 50277
* PTBNP: 252537
* SNAC: w6tq6803
* SUDOC: 130259977

 |